LSER Információs nap
Kérdések:
1. Újonnan bevonandó kliensek száma, arány meg van-e határozva?
Nincs előírás erre vonatkozóan, a szolgáltató határozza meg az igények alapján.
2. Mit értünk újonnan bevont kliens alatt?
Az a kliens számít újonnan bevontnak, aki még egyáltalán nem vett korábban igénybe elemi rehabilitációs szolgáltatást egy szolgáltatónál sem.
3. A Braille Szolgáltatási Rendet egybe kell fűzni a pályázattal vagy külön is csatolható?
Nem szükséges egybefűzni a pályázattal, külön is csatolható.
4. A honlappal kapcsolatosan elfogadható az a megoldás, hogy egy már meglévő honlapon belül alakítjuk a szolgáltatásra vonatkozó blokkot?
Igen, elfogadható.
5. Az ügyeleti telefonra vonatkozóan van valami előírás, hogy mikor kell működtetni? Mobil és vonalas telefon is elfogadható erre a célra?
Lehet mobil vagy vonalas telefon is. A szolgáltató határozza meg, hogy milyen időszakban áll rendelkezésre az adott számon (pl. 8 órától 16 óráig), és ezt a honlapon fel kell tüntetniük. Nem előírás tehát a non-stop elérési lehetőség biztosítása.
6. Kliens koordinátor által végzett tevékenység elszámolható kontakt óraként?
Klienskoordináció alatt értjük az ügyfél fogadását, szakemberekhez való irányítását, a jelentkezők regisztrálását, adatok nyilvántartását, szerződéskötést. Ezek a tevékenységek nem számíthatók bele a kontaktórába.
[bookmark: _GoBack]Az első konzultáció, a szociális állapotfelmérés, az esetkezelés (ha van végzettsége), szolgáltatási felmérés (teljeskörűbb) elszámolható kontaktórának.

7. A siketvak klienseket országosan ellátó szervezet elláthat látássérült ügyfeleket is?
Igen, elláthat. De min. 60 %-nak kell lennie a siketvak kliensek arányának.
8. Az informatikus végzettségére vonatkozóan mi az előírás?
A személyi feltételek tábla tartalmazza a végzettségekre vonatkozó előírásokat. Informatikus lehet az, akinek minimum középfokú informatikai végzettsége van vagy teljes ECDL papírral rendelkezik.
9. Otthon tanításra van-e lehetőség?
Igen, van lehetőség.
10. Tapasztalati szakértők befogadhatóak-e a programba?
Nem, csak azok a szakemberek, akik megfelelnek a végzettségi előírásnak.

11. Tankonyhába szakács végzettségű személy bevonható-e?
Nem vonható be.
12. Tankonyha kötelező akkor is, ha nincs rá igény?
Nem kötelező a tankonyha.
13. Ha pl. két ellátási területre pályázunk, a két terület szakemberei egymást helyettesíthetik adott esetben a megvalósítás során?
Megvalósítható a helyettesítés, két ellátási terület között és két szolgáltató között is. Erre kell megfelelően a költségeket betervezni.

14. Az adatlapon a PR szolgáltatások feltűntetésénél elegendő megadni a típust vagy a darabszám is szükségeltetik?
Elegendő a típusa, és a típusnak kell a darabszáma. A példányszám kiderül a költségtervből.
15. A szakmai konzultációba beletartoznak-e a rendszeres team ülések, belső egyeztetések?
Nem tartoznak bele. De elszámolható a munkabérébe. 

16. A különböző csoportok (pl. önismereti) a kiegészítő tevékenységbe beletartoznak?
Igen.
17. Ha pl. két ellátási területre pályázunk, akkor is csak 15 millió Ft igényelhető alapként vagy 30 millió Ft? 
Két ellátási terület esetében is maximum 15 millió Ft igényelhető alaptámogatásként.

18. A terápiás eszközökre igényelhető maximum 2 millió Ft benne van a 15 millió Ft alaptámogatásban vagy azon felül igényelhető?
Benne van a 15 millió Ft alaptámogatásban.

19. A szolgáltatási rend betűtípusa meg van határozva?
Nincs meghatározva. Függ ez a szolgáltató adataitól. Kontrasztos, nem talpas betűtípussal és nagyobb betűmérettel.

20. Ha az Alapszabály már tartalmazza a szervezeti működés szabályait, akkor nem kell külön SZMSZ?
Ez esetben nem szükséges külön SZMSZ.

21. Tarthat-e a szolgáltató csoportos órákat?
Amennyiben meg van rá az infrastruktúrája (pl. informatika esetén legyen akkor több számítógép). Ez elsősorban informatikánál, pszichológiánai csoportos terápinál támogatott. A többi modulnál nem.

22. Szociológus végzettség koordinációra elfogadható?
Igen.

23. A terápiás eszközparknál a mobiltelefonból kell Iphone-os és Windows alapú is.
Elegendő 1 féle is.

24. Mely esetben él a visszafizetési kötelezettség?
Ha a pályázó csak Alaptámogatást igényel, akkor nincs visszafizetési kötelezettsége. Ha kiegészítő támogatást igényel és elérte a 2500 kontaktórát de a 2500 órán felül vállalását nem teljesíti, akkor a 2500 órán felüliből kell arányosan visszafizetnie.
Abban az esetben, ha valaki 2500 órán felül vállalt órát, de még a 2500 órát sem éri el, akkor sincs visszafizetési kötelezettsége.

25. Kötelező az alkalmazotti jogviszony a szakemberek esetében?
Nem kötelező. Lehet megbízási szerződést kötni az illetővel, illetve vállalkozóként számlát is adhat.
26. Az akadálymentességet hogyan kell értelmezni? Tágan vagy célcsoport alapú módon?
Célcsoport alapú módon.
27. A 2500 óra megosztására a központ és telephely között van előírás?
Nincs előírás.

28. A tervezett ill. szolgáltatott óraszámok aránya az előző évekhez hasonlóan kell, hogy megvalósuljon? (Rehab.órák min. 50%, informatika max. 35%, szociális+ pszichológia max. 15%)?
Erre vonatkozóan a pályázat nem tartalmaz előírásokat. A látássérült személyek igényei alapján kell ésszerűen tervezni a szolgáltatást.

29. Szolgáltatás népszerűsítése, szolgáltatásfejlesztés érdekében más elemi szolgáltatókkal kell együttműködni és stratégiát kell kidolgozni. Számszerűsíteni kell a pályázatban, hogy kikkel kívánunk együttműködni, ha igen, elég egy szervezet vagy több javasolt, illetve meg kell-e nevezni a szolgáltatót a pályázatban vagy nem? Ez a szolgáltató lehet az állami fenntartású VÁI is?
Bármilyen szervezet lehet, ami elősegíti az elemi rehabilitációs szolgáltatás megfelelő működését, és előbbre viszi azt. Lehet állami és nem állami, egészségügyi, civil stb. Annyit kell bevállalni, amit aktívan fenn is tart a szervezet.

30. Ha szervezetünk más ellátási területet is bevállalal ott is kell 3 főt alkalmazni? Mert. a pályázati tájékoztató szerint legalább 3 főt foglalkoztatni kell központonként".15 old.
Amennyiben a másik helyen is egy Központot kíván kialakítani, akkor a 3 fő is szükséges. Ha csak egy kihelyezett iroda lesz, akkor nem kell 3 fő. Akkor azt kell leírni csak, hogy milyen módon biztosítja az ellátást.

31. A jelenlegi pályázatban elegendő volt mentálhigiénés diplomás munkatársat alkalmazni, a pszichológiai szolgáltatások nyújtására (mivel a pszichológusi óradíjjak elégé magasak) Lehetséges lenne továbbra is mentálhigiénés diplomás szakembereket alkalmazni ebben a projektben is?
Lehetséges ebben is.

32. Az elemi rehabilitációs szolgáltatást az alábbi dokumentumok bemutatásával veheti igénybe a kliens a pályázati útmutató szerint:
Szemészeti lelet és
- Fogyatékossági támogatást megállapító határozat vagy
- Egyéb a fogyatékosságot alátámasztó dokumentum (pl. Vakok személyi járadéka, saját jogú családi pótlék megállapításáról szóló határozat)
Tehát csak súlyos látássérült (látási fogyatékos) vonható be, gyengénlátó nem?
A pályázati útmutató szerinti célcsoport vonható be, mint látássérült, így gyengénlátó is. Az ő esetükben nem kell a FOT határozat.

33. Kliens folyamatnapló: Értelmezésünk szerint, akkor papíralapú kézzel írott naplót is kell vezetni, amelyben minden kontaktóra után aláír a kliens+ a digitális napló, amely szintén tartalmazza az ügyféllel töltött kontaktórát.
Igen, kell egy nyomtatott kliensnapló. És szervezetenként egy digitális napló. Ezeknek a mintáját a Támogatási Szerződéssel együtt megküldjük a nyertes részére.


34. 1./ A költségterv sorszámozást az alábbiak szerint részletezhetjük?
pl. 
1.1.1. Gyógypedagógus munkabére
1.1.1.1 Gyógypedagógus munkabéréhez tartozó szoc.hó adó
1.1.2. Informatika oktató munkabére
1.1.2.1. Informatika oktató munkabéréhez tartozó szoc.hó adó, stb.
Nem kell alábontani. Minden költségsor az erdeti sorszámmal menjen:
1.1. Minta Pál gyógypedagógus bére
1.1. Minta Pál járuléka
1.1. Másik Judit gyógypedagógus bére

35. A szociális hozzájárulási adó 2017. évben 22%, 2018. évben 20% lesz. A költségtervben a járulék összege és indoklása lehet egy sorban vagy külön legyen feltüntetve a tárgyévi és a következő évi szoc.hó adó?
Igen, külön sorba tervezi az tárgyévi és jövő évi szochót.

36. A szolgáltatás működtetése, fenntartása / Vállalkozói díjak között terhezhető-e 
- rendszerfelügyelet (rendszergazda) havi díjának arányos része, 
- honlap karbantartás költsége
- szerelési, karbantartási költség arányos része
Igen , tervezhető.

37. 4./ A szolgáltatás működtetése, fenntartása / Anyagköltségek között a nyomtatvány, irodaszer költségen kívül tervezhető-e 
- tankonyha alapanyag, valamint 
- egyéb anyag, pl. tisztítószer költség arányos része?
Igen, tervezhető.

38. A szolgáltatás működtetése, fenntartása  költségei között 1 fő könyvelő és 1 fő pénzügyi asszisztens munkabérének, munkába járás költségének arányos része is tervezhető, vagy csak 1 fő adminisztratív munkatárs szerepelhet a programban?
Több személy is tervezhető.

39. A szolgáltatás működtetése, fenntartása / Bérleti díj között tervezhető-e az ingatlan bérleti díjon kívül a BaBér bérszámfejtő program bérleti díjának arányos része is?
Igen, tervezhető.

40. A szolgáltatás működtetése, fenntartása / 3.12. Egyéb költségek között tervezhető-e 
- bankköltség (igazoltan a programhoz kapcsolódó számlákhoz és a szakemberek munkabérek utalásánál felmerült bankköltség arányos része) 
- ingatlan biztosítási díj megosztási szabályzat szerinti arányos rész
Igen, tervezhető.

